Diari Oficial de la Generalitat Valenciana


Sumari del DOGV 8329, del 02-07-2018 (2018/6393)

RESOLUCIÓ de 2 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8329

Data del DOGV
:   02-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6393


Data del document
:   02-07-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 2 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria. [2018/6393]  
Per mitjà del Decret 7/2015, de 29 de juny, del president de la Generalitat, es van determinar les conselleries en què s'organitza l'Administració de la Generalitat, entre les quals hi ha la Conselleria d'Habitatge, Obres Públiques i Vertebració del Territori, a la qual hom va assignar les competències en matèria d'habitatge, projectes urbans, obres públiques, vertebració del territori, paisatge, transports, ports, costes i aeroports.  
Pel Decret 103/2015, de 7 de juliol, del Consell, es va establir l'estructura orgànica bàsica de la Presidència i de les conselleries de la Generalitat; i per mitjà del Decret 159/2015, de 18 de setembre, del Consell, es va aprovar el Reglament orgànic i funcional de la Conselleria d'Habitatge, Obres Públiques i Vertebració del Territori. Aquest decret ha sigut modificat pel Decret 12/2018, de 9 de febrer, del Consell, que introdueix canvis en l'estructura orgànica i funcional de la Direcció General d'Habitatge, Rehabilitació i Regeneració Urbana, a fi d'adaptar-la als nous requeriments administratius i competencials derivats de l'aplicació i desplegament de la Llei 2/2017, de 3 de febrer, de la Generalitat, de la funció social de l'habitatge i també per altres normes jurídiques aprovades.  
  
Després de l'experiència en la gestió, i d'acord amb el principi d'eficàcia que regeix l'actuació de les administracions públiques, el volum i la diversitat d'assumptes que han de ser resolts per la persona titular de la conselleria en les matèries que li han sigut atribuïdes fan necessari delegar l'exercici de part de les seues competències en altres òrgans de la conselleria, als efectes de dotar amb major agilitat la gestió dels assumptes la competència dels quals s'ha assignat a aquesta conselleria.  
En virtut d'això, de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la persona titular de la Secretaria Autonòmica d'Habitatge, Obres Públiques i Vertebració del Territori l'exercici de les competències següents:  
1. La presidència del Fòrum de la Mobilitat de la Comunitat Valenciana, a què es refereix l'article 20 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
2. La resolució dels recursos potestatius de reposició que es pogueren interposar contra els actes administratius dictats en exercici de les facultats delegades, entre altres, les resolucions de concessió o denegació de subvencions i de transferències corrents i de capital, de responsabilitat patrimonial i en matèria de contractació administrativa.  
  
  
Segon  
Delegar en la persona titular de la Subsecretaria d'aquesta conselleria l'exercici de les competències següents:  
1. La cancel·lació de les garanties dipositades a favor de la Conselleria d'Habitatge, Obres Públiques i Vertebració del Territori.  
2. La formalització dels contractes administratius.  
3. La resolució de les incidències que es produïsquen durant l'execució dels contractes, convenis o subvencions que s'atorguen relatives a correcció d'errors i liquidació d'interessos de demora.  
4. Les resolucions que s'hagen de dictar com a conseqüència dels interessos de demora de les obligacions econòmiques d'aquesta conselleria, reclamats per les persones interessades d'acord amb l'article 22 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
5. Sense perjudici de les delegacions que es realitzen a altres òrgans de la conselleria, les facultats ordinàries en matèria de contractació administrativa i de dret privat, incloses les distintes fases d'ordenació de les despeses, tot això amb el límit d'1.000.000 euros, IVA exclòs, per als contractes d'obra i 200.000 euros, IVA exclòs, per als contractes de servei i subministrament.  
6. Les modificacions pressupostàries que, dins dels límits legals i pressupostaris, siguen competència de la conselleria, a proposta del departament corresponent.  
7. Les propostes de modificacions de crèdit previstes en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en la Llei de pressupostos de la Generalitat.  
8. Si és el cas, els actes administratius que s'hagen de dictar en execució de resolucions judicials que afecten aquesta conselleria, excepte els previstos en l'article 5.12 del Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat.  
9. Aprovació dels expedients de revisió de preus dels contractes, en els termes establits en la legislació vigent en matèria de contractes.  
  
10. Les autoritzacions de despeses per a atendre els derivats de les expropiacions necessàries per a l'execució dels projectes i abonaments que corresponga legalment, i també les resolucions en els expedients expropiatoris o de la mateixa activitat de l'Administració en el si d'aquests expedients.  
11. Els actes resolutoris corresponents a l'autorització de l'ús privatiu de béns immobles de domini públic i patrimonials afectes a la Conselleria d'Habitatge, Obres Públiques, i Vertebració del Territori, i en general les propostes, els tràmits i les resolucions que en matèria de gestió patrimonial hagen de fer-se, segons el que disposa la Llei 14/2003, de 10 d'abril, de patrimoni de la Generalitat Valenciana, a la conselleria competent en matèria de patrimoni.  
12. Demanar el dictamen preceptiu al Consell Jurídic Consultiu de la Comunitat Valenciana, en els casos que estableix l'article 10 de la Llei 10/1994, de 19 de desembre, de la Generalitat, i també comunicar a l'esmentat òrgan consultiu les resolucions i disposicions generals adoptades sobre assumptes dictaminats pel Consell Jurídic Consultiu, d'acord amb el que disposa l'article 7 del Decret 138/1996, de 16 de juliol.  
13. La sol·licitud de designació de representant, tant a la Intervenció General com a la Intervenció Delegada, per a assistir als actes de recepció en els contractes d'obres, subministraments o serveis adjudicats per la conselleria, de conformitat amb el que estableix l'article 2 del Decret 137/2012, de 14 de setembre, del Consell.  
14. Les facultats ordinàries de contractació en els contractes d'adquisició centralitzada.  
15. La resolució dels procediments de responsabilitat patrimonial de l'Administració, d'acord amb el que disposa l'article 92 de la Llei 39/2015, d'1 d'octubre, del procediment administratiu comú de les administracions públiques que corresponguen a l'àmbit competencial d'aquesta conselleria.  
16. La resolució dels expedients sancionadors en matèria urbanística, quan l'import de la sanció siga major de 30.000 euros i inferior o igual a 600.000 euros, d'acord amb el que disposa l'article 268.4 de la Llei d'ordenació del territori, urbanisme i paisatge de la Comunitat Valenciana (LOTUP).  
17. Demanar el dictamen al Comité Econòmic i Social de la Comunitat Valenciana, en els assumptes que amb caràcter preceptiu o, si és el cas, facultatiu, haja d'emetre aquesta institució, de conformitat amb el que estableix l'article 4 de la Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana.  
18. La subscripció dels convenis administratius que corresponguen a l'àmbit competencial d'aquesta conselleria.  
19. La resolució de convocatòries de premis, mencions honorífiques i qualsevol classe de distincions.  
20. Els arrendaments d'espais o locals per a la celebració de fires, certàmens, exposicions, proves selectives i altres esdeveniments semblants, quan la seua duració no excedisca els sis mesos, improrrogables.  
21. La incoació, els actes de tràmit i l'aprovació, amb l'autorització prèvia del Consell, dels expedients d'enriquiment injust de l'àmbit de la conselleria.  
22. Liquidacions d'IVA i impostos especials.  
23. Devolucions d'ingressos indeguts.  
24. Reintegraments de pagaments indeguts.  
Tercer  
Delegar en les persones titulars de la subsecretaria i de les direccions generals d'aquesta conselleria, en l'àmbit de les matèries respectives i en els programes pressupostaris corresponents, l'exercici de les competències següents:  
1. L'aprovació definitiva d'estudis, avantprojectes i projectes, en l'àmbit de les matèries respectives.  
2. Les resolucions sobre aprovació i disposició de les despeses i reconeixement d'obligacions de la seua competència, imputables als seus programes pressupostaris, que per la naturalesa i quantia estiguen exclosos de fiscalització prèvia.  
3. L'ordre d'iniciació de l'expedient de contractació administrativa.  
  
4. Exercir les facultats ordinàries en matèria de contractació administrativa respecte dels contractes menors, qualificats i regulats com a tals en la normativa de contractació administrativa.  
5. La designació de la persona responsable del contracte, del facultatiu o facultativa que dirigisca les obres i de qui coordine la seguretat i salut d'aquestes, i també del/de la facultatiu o facultativa que haja d'assistir, en representació de la Generalitat, a les recepcions de les obres, de conformitat amb el que estableix la Llei de contractes del sector públic.  
  
6. Aprovar els programes de treball i els plans de seguretat i salut en el treball establits en l'article 7 del Reial decret 1627/1997, de 24 d'octubre, i també les seues modificacions.  
7. Les resolucions autoritzant l'abonament a compte per materials arreplegats o instal·lacions i equips, de conformitat amb la normativa en matèria de contractació administrativa.  
8. Aprovació de la certificació final de les obres executades i de la liquidació del contracte.  
9. La resolució dels procediments per a la concessió de subvencions i transferències corrents i de capital, incloses la retenció de crèdits, l'autorització de les despeses, la disposició de crèdits, el reconeixement de les obligacions i les corresponents propostes de pagament a favor de la persona beneficiària, i de revocació i reintegrament de subvencions, i la facultat per a procedir al reajustament de les anualitats, i també qualssevol incidències derivades de la tramitació d'aquests.  
  
Quart  
Delegar en les persones titulars de les direccions generals de la conselleria, d'acord amb les competències pròpies de cada direcció general, les competències següents:  
1. Els actes relatius a la tramitació, l'aprovació i la resolució de les ordres d'execució als ens instrumentals adscrits a la conselleria.  
  
2. L'aprovació i incoació dels expedients d'expropiació forçosa.  
  
3. La sol·licitud de designació de representant de la Intervenció Delegada per a assistir als actes de recepció en els contractes menors d'obres, subministraments o serveis adjudicats per la conselleria, de conformitat amb el que estableix l'article 2.2 del Decret 137/2012, de 14 de setembre, del Consell.  
  
Cinqué  
Delegar en la persona titular de la Direcció General d'Obres Públiques, Transport i Mobilitat, l'exercici de les competències següents:  
  
1. Atorgar les autoritzacions i concessions en els ports dependents de la Generalitat quan no necessite adscripció de domini públic maritimoterrestre estatal, i també resoldre'n les incidències.  
  
2. L'aprovació dels Mapes estratègics de soroll i dels Plans d'acció en matèria de contaminació acústica en relació amb les infraestructures viàries i ferroviàries la competència de les quals siga autonòmica, descrites en el Decret 104/2006, de 14 de juliol, del Consell, modificat pel Decret 43/2008, d'11 d'abril.  
3. L'aprovació dels plans de mobilitat que d'acord amb el que estableix la Llei 6/2011, d'1 d'abril, de la Generalitat, de mobilitat de la Comunitat Valenciana, hagen de ser aprovats per la conselleria competent en matèria de transport.  
4. L'aprovació dels projectes de servei públic i la designació de la persona encarregada de la direcció del servei segons el que disposa l'article 32 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
5. La modificació dels contractes de servei públic a què es refereix l'article 34 de la Llei 6/2011, d'1 d'abril, de la Generalitat, de mobilitat de la Comunitat Valenciana, inclosa l'adequació que procedisca efectuar-se a les compensacions abonades a l'operador.  
6. La imposició de sancions per infraccions molt greus, segons allò que s'ha estipulat en l'article 107 de la Llei 6/2011, de mobilitat de la Comunitat Valenciana.  
7. La imposició de sancions per infraccions molt greus, d'acord amb el que disposa l'article 46.1.b de la Llei 6/1991, de 27 de març, de carreteres de la Comunitat Valenciana.  
8. La imposició de les sancions per als supòsits d'infraccions molt greus, en quantia inferior a 1.000.000 euros, d'acord amb el que disposa l'article 117.1.b de la Llei 2/2014, de 13 de juny, de ports de la Generalitat.  
9. Les resolucions sobre autorització d'obertura de centres de busseig i les modificacions i extinció de l'autorització, previstes en els articles 4, 6 i 7 de l'annex II del Decret 10/2003, de 4 de febrer, del Consell, pel qual es va aprovar el Reglament pel qual es regeixen els centres de busseig de la Comunitat Valenciana.  
10. L'autorització per al lloguer d'embarcacions.  
11. La presidència del Consell del Taxi, segons el que estableix l'article 3.1.a del Decret 61/2014, de 17 d'abril, del Consell, pel qual es regula el Consell del Taxi a la Comunitat Valenciana.  
  
Sisé  
Delegar en la persona titular de la Direcció General d'Ordenació del Territori, Urbanisme i Paisatge, l'exercici de les competències següents:  
  
1. Dictar resolució prèvia a l'aprovació del planejament urbanístic en els supòsits de minoració d'estàndards que s'estableixen en l'annex IV, III, 4.7 i 6.3 de la LOTUP.  
2. Requerir i impulsar la redacció i tramitació del planejament municipal, i també exercir la potestat de subrogació que s'estableix en els articles 44.2.f i 66.1 de la LOTUP.  
  
Seté  
Delegar en la persona titular de la Secretaria General Administrativa:  
1. La tramitació de les incidències de nòmines i la firma de tots els documents administratius i de gestió comptable que necessiten la seua tramitació.  
2. Les resolucions sobre reconeixement d'obligacions i aprovació i disposició de les despeses de la seua competència imputables als seus programes pressupostaris, tramitats per acompte de caixa fixa.  
3. L'autorització de les propostes de documents comptables pressupostaris i extrapressupostaris derivats de l'execució del pressupost d'ingressos i despeses.  
4. La firma dels documents necessaris per a altes, baixes o modificacions de l'inventari de béns mobles de la conselleria.  
  
Huité  
Delegar en les persones titulars de les subdireccions generals les resolucions sobre reconeixement d'obligacions i aprovació i disposició de les despeses de la seua competència imputables als seus programes pressupostaris, tramitats per acompte de caixa fixa.  
  
Nové  
Delegar en les persones titulars de les direccions territorials a Alacant, Castelló i València d'aquesta conselleria l'exercici de les competències següents:  
1. Les resolucions sobre reconeixement d'obligacions i aprovació i disposició de les despeses de la seua competència imputables als seus programes pressupostaris, tramitats per acompte de caixa fixa.  
2. L'aprovació dels justificants necessaris derivats de qualsevol expedient de contractació i de subvencions la tramitació dels quals els corresponga.  
3. La iniciació dels procediments sancionadors quan es tracte d'infraccions molt greus tipificades com a tals en la Llei 6/1991, de 27 de març, de carreteres de la Comunitat Valenciana.  
4. La iniciació dels procediments sancionadors per infraccions molt greus tipificades com a tals en la Llei 6/2011, d'1 d'abril, de mobilitat de la Comunitat Valenciana.  
5. Sense perjudici de les delegacions que es realitzen a altres òrgans de la conselleria, la contractació menor, i també el reconeixement de l'obligació i proposta de pagament, corresponents a diverses fases de la despesa d'aquells contractes destinats a satisfer directament necessitats de les direccions territorials o dels seus centres dependents.  
  
Desé  
Es delega en les persones titulars de les direccions dels serveis territorials d'Obres Públiques a Alacant, Castelló i València d'aquesta conselleria, l'exercici de les competències següents: l'exercici de les facultats de concessió d'autoritzacions, permisos i llicències, en les zones de domini públic, de protecció i de reserva de les carreteres de la Generalitat establides en el títol VIII de la Llei 6/1991, de 27 de març, de carreteres de la Comunitat Valenciana, excepte les autoritzacions per a les instal·lacions d'estacions i àrees de servei l'exercici de les quals es delega en la persona titular de la Direcció General d'Obres Públiques, Transport i Mobilitat. Mobilitat.  
  
Onzé  
1. En cas d'absència, vacant o malaltia dels titulars dels òrgans superiors o directius de la conselleria, les competències delegades en la present resolució seran exercides d'acord amb el que estableix l'article 5 del Decret 159/2015, de 18 de setembre, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, seguint l'ordre de prelació establit en l'article 2 d'aquest Reglament.  
2. En cas de vacant, absència o malaltia de la persona titular de la Secretaria General Administrativa, les facultats que li delega la present resolució les ha d'exercir la persona titular de la Subsecretaria de la Conselleria d'Habitatge, Obres Públiques i Vertebració del Territori.  
3. En cas de vacant, absència o malaltia de les persones titulars de les direccions territorials d'Alacant, Castelló i València d'aquesta conselleria, les facultats que els delega la present resolució les han d'exercir les persones titulars de les secretaries territorials.  
4. En els casos de vacant, absència o malaltia de les persones titulars de les subdireccions generals, les facultats que els delega la present resolució les exerciran els o les titulars de les direccions de servei de la subdirecció general corresponent.  
  
Dotzé  
1. La present delegació d'atribucions pot ser revocada en qualsevol moment per l'òrgan delegatori, de conformitat amb el que estableix l'article 63.5 de la Llei 5/1983, de 30 de desembre, del Consell, i en l'article 9.6 de la Llei 40/2015, d'1 d'octubre, de règim jurídic del sector públic. Així mateix, les atribucions delegades en la present resolució podran ser avocades, en els termes i amb els requisits que estableix l'article 10 d'aquesta última norma.  
2. Les resolucions que es dicten en virtut de la delegació conferida per aquesta resolució s'entenen dictades per l'òrgan delegatori i esgoten la via administrativa, de conformitat amb el que estableixen els articles 9.4 de la Llei 40/2015, d'1 d'octubre, de règim jurídic del sector públic i 114.c de la Llei 39/2015, d'1 d'octubre, del procediment administratiu comú de les administracions públiques.  
3. Sempre que es faça ús d'aquesta delegació de competències, haurà de fer-se constar aquesta circumstància en la resolució adoptada, de conformitat amb el que estableix l'article 9.4 de l'esmentada Llei 40/2015 i article 63.6 de la Llei 5/1983, de 30 de desembre, del Consell.  
  
Tretzé  
Queda sense efecte la Resolució d'1 d'agost de 2014, de la consellera d'Infraestructures, Territori i Medi Ambient, sobre delegació de l'exercici de competències en determinats òrgans de la conselleria.  
  
Catorzé  
La present resolució produirà efectes des del mateix dia que es publique en el Diari Oficial de la Generalitat Valenciana.  
  
València, 2 de juliol de 2018.- La consellera d'Habitatge, Obres Públiques i Vertebració del Territori: María José Salvador Rubert.